後港單選區

後港單選區係星加坡東北部一個國會單選區，區內有一位議員。選區全境都係俾阿裕尼集選區包圍。

由後港單選區喺1988年成立，直到1991年都係由人民行動黨代表，但喺1991年就由星加坡工人黨嘅代表劉程強獲勝，嗰陣時直到2011年星加坡國會嘅反對黨席位連埋後港淨係得兩席。

劉程強代表後港直到2011年。喺2011年星加坡大選，工人黨代表饒欣龍勝選，但係佢喺2012年2月因為桃色糾紛而畀工人黨開除出黨。喺議席空缺幾個月之後，喺5月9號宣佈補選喺5月26號舉行，結果工人黨嘅代表方榮發以62%嘅得票率擊敗人民行動黨嘅朱倍慶。

喺2015年9月12號舉行嘅星加坡大選，工人黨代表方榮發以58%嘅得票率擊敗人民行動黨代表李宏壯。

類:星加坡選區